CELEX: E2016P0005
Language: fi
Date: 2016-03-22 00:00:00
Title: Norjan teollisoikeuksien valituslautakunnan 22 päivänä maaliskuuta 2016 päivätty pyyntö saada EFTAn tuomioistuimen neuvoa-antava lausunto Oslon kunnan tekemässä muutoksenhakuasiassa (Asia E-5/16)

26.1.2017   
            
            
               FI
            
            
               Euroopan unionin virallinen lehti
            
            
               C 26/17
            
         Norjan teollisoikeuksien valituslautakunnan 22 päivänä maaliskuuta 2016 päivätty pyyntö saada EFTAn tuomioistuimen neuvoa-antava lausunto Oslon kunnan tekemässä muutoksenhakuasiassa
   (Asia E-5/16)
   (2017/C 26/08)
   Norjan teollisuusoikeuksien valituslautakunta (Klagenemnda for industrielle rettigheter) on esittänyt EFTAn tuomioistuimelle 22 päivänä maaliskuuta 2016 päivätyn pyynnön, joka saapui tuomioistuimen kirjaamoon 31 päivänä maaliskuuta 2016, saada neuvoa-antava lausunto seuraavista kysymyksistä Oslon kunnan tekemässä muutoksenhakuasiassa:
   
               1.
            
            
               Onko sellaisten tekijänoikeuden piiriin kuuluvien teosten, joiden suoja-aika on päättynyt, tavaramerkin rekisteröinti joissakin tilanteissa ristiriidassa tavaramerkkidirektiivin 3 artiklan 1 kohdan f alakohdassa mainitun ”yleisen järjestyksen tai hyvän tavan” vastaisten tavaramerkkien rekisteröintikiellon kanssa?
            
         
               2.
            
            
               Jos ensimmäiseen kysymykseen vastataan myöntävästi, onko sillä, että tekijänoikeudellinen teos on yleisesti tunnettu ja sillä on suuri kulttuurinen arvo, vaikutusta arvioon?
            
         
               3.
            
            
               Jos ensimmäiseen kysymykseen vastataan myöntävästi, voivatko muut kuin toisessa kysymyksessä mainitut tekijät tai kriteerit vaikuttaa arviointiin, ja jos näin on, mitkä?
            
         
               4.
            
            
               Onko direktiivin 2008/95/EY 3 artiklan 1 kohdan e alakohdan iii alakohta sovellettavissa veistosten kaksiulotteisiin kuviin?
            
         
               5.
            
            
               Antaako direktiivin 2008/95/EY 3 artiklan 1 kohdan c alakohta oikeudellisen toimivallan, jonka nojalla voidaan evätä rekisteröinti tavaramerkeiltä, jotka ovat kaksi- tai kolmiulotteisia kuvia tavaran muodosta tai ulkoasusta?
            
         
               6.
            
            
               Jos viidenteen kysymykseen vastataan myöntävästi, onko direktiivin 2008/95/EY 3 artiklan 1 kohdan b ja c alakohdat tulkittava niin, että arvioidessaan tavaramerkkejä, jotka koostuvat tavaran muodon tai ulkoasun kaksi- tai kolmiulotteisista kuvista, kansallisen rekisteriviranomaisen on käytettävä arviointikriteerinä sitä, poikkeaako kyseessä oleva malli merkittävästi toimialan yleisestä käytännöstä tai tavoista, vai voiko epäämisperusteena olla se, että tällainen merkki kuvailee tavaran muotoa tai ulkoasua?